યુવાનોએ ક્લેર્કને ખૂબ માર માર્યો હતો, જેના કારણે તેને માથામાં ગંભીર ઇજા પહોંચી હતી. તેનો ઇલાજ કરનાર તબીબે જણાવ્યું હતું કે, તેના કાન પાસે ઇજા પહોંચતા તેને સાંભળવામાં તકલીફ થઇ રહી છે. યુવતી મેરીને પણ ખૂબ ઇજા થઇ હતી અને તેનો હાથ ભાંગી ગયો હતો. તેમણે પોતાની આપવીતી વર્ણવતા જણાવ્યું હતું કે, અમે રસ્તા પર ઇજાગ્રસ્ત હાલતમાં પડ્યા હતા, ત્યારે ત્યાંથી પસાર થઇ રહેલા લોકો અમારો વીડિયો અને તસવીરો લઇ રહ્યા હતા. સ્થાનિક પોલીસે એ વાત તરફ ઇશારો કર્યો હતો કે, આ યુગલે જાહેર સ્થળ પર કરેલ કોઇ વર્તનને કારણે યુવાનોએ તેમની પર હુમલો કર્યો હોય એવી શક્યતા છે. જો કે, મેરીએ આ વાત નકારી હતી.